  Майя Бывальцева Удмуртиысь егитъёслэн «Куара» мер огазеяськонзылэн кивалтӥсез Владислав Степанов Эстониысь Ӵыжы-выжы калыкъёслэн программазылэн «Древо мира» лауреатэз луиз. Со сярысь «Фенно-Угриа» порталын ивортӥзы. Владислав Степановлэн ужамез тау карымон, оскисько, премия ужзэ азьланьтыны мылкыд сётоз, соин валче финн-угор егитъёслэн ас кылъёсынызы но лулчеберетъёсынызы тунсыкъяськонзы будоз, туала технологиосты уже кутонын ас кужымзылы осконзы кылдоз Сирли Зуппинг, Программалэн ӧриезлэн кивалтӥсезУдмурт егитъёслэн «Куара» огинзы 2018-тӥ арын кылдӥз. Со пӧртэм медиаӵектосъёсты улонэ пыӵатон бордын тырше. Соос пӧлын удмурт кыллы но литературалы сӥзем «Тубат» видеолекциос (ӟуч но англи кылын титръёсын), анайёс понна «Аныкай» медиашкола, кык кылын вераськись пиналъёсты будэтӥсь семьяос понна «Ныло-пиё» подкастъёс, озьы ик егитъёс но пиналъёс понна пӧртэм семинаръёс но курсъёс. Со сяна, Владислав Степанов пӧртэм ӵектосъёсын видеограф луыса ужа. Кылсярысь, Калык творчествоя элькун юртэн удмуртъёслэн йӧскалык дӥськутсы сярысь видеороликъёс лэсьтӥз. Премия нимаз адямилы сётӥське, но кызьы вераз Владислав Степанов ивортодэтъя «Удмуртия» агентстволэн редакторезлы, коньдонэз ужез азинтыны ик кутозы. Таяз арын «Древо мира» премия понна дас кандидатъёс вожвылъяськизы, соос пӧлын коми, ханты, удмурт, карел, мордва но мор выжыысь лулчеберет удысын ужасьёс, мер ужез нуисьёс но коллективъёс. Тодэ вайытом, 2019-тӥ арын выль огазеяськон мерлыко вотэсъёсын финн-угор но самоди кылын гожъясь блогеръёс куспын вожвылъяськоназы вормисьёс пӧлы шедиз. 2020-тӥ арын Владислав Степанов Удмуртиысь тӧролэн «Признание» премиезлэн лауреатэз луиз. 2021-тӥ арын «Куара» огазеяськонлэн «Аныкай» медиашколаезлэн ӵектосэз финн-угор кылъёсты, лулчеберетэз но сямъёсты утьыны, азинтыны но вӧлмытыны чаклам ӵектосъёссыя огъяросси конкурсын 1-тӥ инты басьтӥз.  Ӵыжы-выжы калыкъёслэн программазы премиез 2010-тӥ арысен сётъя. Соин финн-угор но самоди калыкъёслэсь кылъёссэс но лулчеберетъёссэс утёнэн но азинтонэн герӟаськем ужзэс пайдалыко нуись муртъёсты пусъё. Арлы быдэ одӥг премия висъяське, вормисьлэн нимзэ водь калыклэн тулыс праздник нуналаз яло, туэ со 10-тӥ инвожое тупаз.  Пӧртэм аръёсы удмуртъёс пӧлысь премиез басьтӥзы кылбурчи, «Узы-боры» фильмлы сценарий гожтӥсь но режиссёр, удмурт модалиослы «Mademoiselle Oudmourte» агентство кылдытӥсь Дарали Лели, Якшур-Бӧдьяысь «Тӧдьы юсь» коллективлэн кивалтӥсез Татьяна Селивёрстова, Чекан школаысь географияя дышетӥсь Ольга Верняева. Тегъёс: Мерлык Ижкар егитъёс Удмуртия премия финн-угоркалыкъёс удмуртлык  